মেহেরপুরে বাল্যবিবাহ প্রতিরোধে সচেতনতা মুলক নাটক মনিমুক্তা মঞ্চায়ন করা হয়েছে। শনিবার বিকালে মেহেরপুর সদর উপজেলার বামনপাড়া সরকারি প্রাথমিক বিদ্যালয় মাঠে এই মুনিমুক্তা নাটক মঞ্চায়ন হয়। প্রাথমিক ও গণশিক্ষা অধিদপ্তরের বাস্তবায়নে এবং প্রাথমিক ও গণশিক্ষা মন্ত্রনালয়ের সহযোগিতায় সদর উপজেলা শিক্ষা অফিস এই নাটকের আয়োজন করে। পরিবেশনায় ছিলেন মেহেরপুর অরণী থিয়েটার। নাটকে অভিনয় করেন অরণী থিয়েটারের নাট্যশিল্পী শান্ত, ওয়াসিম, আনোয়ার, সজল, অনিক, এম সাইদুর, সামরুল, ঝিনিক, পূর্নিমা ও হাসি । পরিচালনা করেন বিশিষ্ট নাট্যশিল্পী নিশান সাবের। নাটক শেষে সংক্ষিপ্ত আলোচনা সভায় বক্তব্য রাখেন সহকারি উপজেলা শিক্ষা অফিসার ওলিউর রহমান, আশরাফুদ্দৌলা, জয়নুল ইসলাম ও বামনপাড়া সরকারি প্রাথমিক বিদ্যালয়ের প্রধান শিক্ষক ফৌজিয়া আফরোজা তুলি।